কেন্দ্রগী বজেৎ ২০২১-২১কী মতুংদা প্রধান মন্ত্রীনা থমখিবা ৱারোল

খুরুমজরি, ২০২১গী বজেৎ অসি হান্নগা মান্নদবা ফীভমশিংগী মরক্তা পুথোকখ্রে। মসিদা অশেংবগী ৱাখল্লোনসু ফাওহল্লে অমদি চাউখৎপগী থাজবসু লৈহল্লে। কোরোনানা মালেমপুম্বাদা পীরিবা চৈথেং অসিনা মীওইবা খুন্নাই অসি থক-খা নোমহল্লে। ফীভমশিংসিগী মরক্তা ঙসিগী বজেৎ অসি ভারতনা মশানা মশাবু থাজবা থমজবা অদু উহল্লগনি। অদুগা মসিগা লোয়ননা মালেমদা অনৌবা মশানা মশাদা থাজবনা থলহল্লগনি। ঙসিগী বজেৎ অসি মীপাল তাংদনা ইশানা ইরোমদোম হিংজবা ঙম্বগী ভিজনসুনি অমসুং নাগরিক খুদিংমক, থাক খুদিংমক্কী অপুনবা শক্তমসুনি। ঐখোয়না মসিগী বজেৎ অসিদা পুদুনা চৎলিবা প্রিন্সিপলশিং অসি চাউখৎনবগীদমক্তা অনৌবা খুদোংচাবশিং, অনৌবা পাংথোকপা য়াবা থবকশিং অসি পাকথোক-চাউথোকহনবা, নহাশিংগীদমক্তা অনৌবা খুদোংচাবশিং শেমগৎপনি। হ্যুমেন রিসোর্সদা অনৌবা দাইমেন্সন লৈহনবনি। ইনফ্রাস্ত্রকচর শেম্নবগীদমক্তা অনৌবা লমশিং শেমগৎপা, অনৌবা মওংলোমদা চংশিনবা, অনৌবা অফবা পুরকপনি। মরূপশা, চৎন-কাংলোন অমসুং চত্থবা থৌওংশিং অসি লায়থোকহন্দুনা মীচম-মীয়ামগী পুন্সিদা ‘ease of living’ অসি হেনগরহন্নবগীদমক্তা বজেৎ অসিদা অকনবা মীৎয়েং থমখি। মসিগী বজেৎ অসি ইন্দিবিজুএলশিং, ইনভেস্তরশিং, ইন্দস্ত্রী অমসুং ইনফ্রাস্ত্রকচরগী সেক্তরগা লোয়ননা য়াম্না অফবা মওংগী অফবা পুরক্কনি। ঐহাক্না মসিগীদমক্তা লৈবাক অসিগী শেল-থুমগী মন্ত্রী নির্মলাজীদা অমসুং মহাক্কী মরূপ মন্ত্রী অনুরাগজী অমসুং মহাক্কী তীমগী মফমদা য়াম্না নুংঙাইবা ফোংদোকচরি। মরূপশা, হৌরকপগী পুং অমা-অনিখক্তা য়াম্না অফবা রেসপোন্স ফংবা অসিগুম্বা বজেৎ অসি পাক্না উ ফংদে। কোরোনা অসি লৈরিঙৈসিদা এক্সপর্ত কয়ানা মসি মীয়াম মীচমদা পোৎলুম হেনগৎহনগদ্রা হায়না লৌনরম্মি। অদুবু ফিসকেল অহোংবা-নোবেলিতীগী মফমদা তৌগদবা ঐখোয়গী ইথৌদাং অসিদা য়েংলগা সরকারনা বজেৎকী সাইজ অসি হেনগৎহন্নবদা অকনবা মীৎয়েং থমখি। বজেৎ অসি ত্রান্সপরেন্ত ওইনগদবনি হায়না ঐখোয়গী সরকারনা লেপ্তনা কন্না হোৎনখি। ঙসি অখং-অহৈ কয়ানা মসিগী বজেৎ অসিগী ত্রান্সপরেন্সীসিদা থাগৎপীরকপা অসিদা ঐহাক নুংঙাই। মরূপশা, ভারতনা কোরোনাগী লান্থেং অসি থেংনবদা রিএক্তিব ওইবগী মহুত্তা মতম পুম্নমক্তা প্রো-এক্তিব-এক্তিব ওইরি। কোরোনাগী মতমদা তৌখিবা রিফোর্ম ওইরো নৎত্রগা মীপাল তাংদবা ভারতকী ৱাশক ওইরো। মসিগী প্রোএক্তিবনেস অসি হেনগৎহন্দুনা ঙসিগী বজেৎ অসিদসু প্রোএক্তিবিতী ওইবগী মমি মমি অমফাওবা উবা ফংখিদে। মসিগা লোয়ননা ঐখোয়না এক্তিব ওইবদসু পন্দে অমসুং ঐখোয়না মসিগী বজেৎ অসিদসু প্রো-এক্তিব ওইনবগী পাওজেল পীরি। মসিগী বজেৎ অসি ৱেল্থ অমসুং ৱেলনেস অনিমক্তা খোংজেল য়াংশিলহনগদবা সেক্তরশিংদা মীৎয়েং থম্লি-থৱায়সু, মফমসু। মসিদা এম.এস.এম.ই.শিং অমসুং ইনফ্রাস্ত্রকরদা অখন্নবা মওংদা মীৎয়েং থমখি। মতৌ অসিগুম্না বজেৎ অসিনা হেল্থ কেয়রদা মীৎয়েং থম্লিবা অসি হান্না অমুক্তা থোকখিদ্রিবা মওংদনি। বজেৎ অসি লৈবাক অসি মফম খুদিংমক্তা চাউখৎপা পুরক্নবা, হায়বদি হীরম শুনা চাউখৎপা পুরক্নবা হায়রি। মরুওইনা মসিগী বজেৎ অসি খা-থংবদা লৈরিবা ঐখোয়গী রাজ্যশিং, অৱাং-নোংপোক্তা লৈরিবা রাজ্যশিং অমসুং নোংপোক্তা লৈরিবা লেহ লদ্দাখকুম্বা মফমশিং চাউৎনবদা অখন্নবা মীৎয়েং থমখিবা অসিদা ঐহাক নুংঙাইবা ফাওই। বজেৎ অসি ভারতকী সমুদ্র খোংবানগী রাজ্যশিং খুদম ওইনা কেরলা, নোংচুপ বঙ্গাল অসি বিজিনেসকী পাৱর হাউস ওইহন্নবা মায়কৈরোমদা অচৌবা খোংথাংনি। অৱাং-নোংপোক্কী রাজ্যশিং খুদম ওইনা অসমগী অনএক্সপ্লোর পোতেন্সিএল অসি তেপ তৌবদা অসি বজেৎ অসি য়াম্না মতেং ওইগনি। বজেৎ অসিদা ঐখোয়গী নহাশিং অসিদা মপাঙ্গল হেনগৎহন্নবা, ভারতকী অথোইবা তুংলমচৎলোমদা য়াম্না অফবা থৌরাং পায়খৎকদবা রিসর্চ এন্দ ইনোবেসনগী অকনবা মীৎয়েং থম্লি। মরূপশা, লৈবাক অসিগী অচম্বা মীওইশিং, নুপীশিংগী পুন্সি অসি লায়থোকহন্নবগীদমক্তা হকশেল, লু-নানবা, য়োকখৎপা, অশেংবা ঈশিং অমসুং খুদোংচাবা অসি মান্নবা মওংদা মসিগী বজেৎ অসিদা অখন্নবা মীৎয়েং থমখি। বজেৎ অসিদা ইনফ্রাস্ত্রকচরদা তৌবা চাদিংদা হান্না অমুক্তা তৌখিদ্রিবা মওংদা হেনগৎলকপগা লোয়ন-লোয়ননা মওং নাইবা মওংদা ফগৎখিবা অসিনা লৈবাক অসিদা গ্রোথ অমসুং জোব ক্রিএসন তৌবা, থবক ফংবা হেনগৎহনবদা য়াম্না কান্নহনগনি। লৈবাক অসিগী এগ্রিকলচর সেক্তর অসি ফগৎহন্নবগীদমক্তা লৌমীশিংগী চাগা হেনগৎহন্নবগীদমক্তা মসিগী বজেৎসিদা অকনবা মীৎয়েং থমখি, থৌরাং কয়া তৌখি। এগ্রীকলচর সেক্তরদা লৌমীশিংদা হেন্না লায়না, অমসুং হেন্না লোন ফংবা ঙম্লগনি। লৈবাক অসিগী মন্দিশিংদা হায়বদি এ.পি.এম.সি. অসি অমুক হেন্না ফগৎহন্নবগীদমক্তা, কনখৎহন্নবগীদমক্তা এগ্রীকলচর ইনফ্রাস্ত্রকচরদগী ফন্দ ফংনবা থৌরাং তৌখি। মসি ৱারোপ পুম্নমক অসিনা মসিগী বজেৎ অসিগী থম্মোইদা খুঙ্গং লৈ, ঐখোয়গী লৌমী লৈ হায়বসি উৎলি। এম.এস.এম.ই. সেক্তর অসি খোংজেল হেনগৎহন্নবগীদমক্তা থবক্কী খুদোংচাবা অসি হেনগৎহন্নবগীদমক্তা, হন্দক্কীসিদা এম.এস.এম.ই. সেক্তরগী বজেৎতসু হৌখিবা চহিগা য়েংনবদা শরুক অনি ওইহনখি। মরূপশা, বজেৎ অসি মীপাল তাংদনবগী লম্বি অদু পুরক্তুনা মাংজিল থানা চংশিল্লি, মসিদা লৈবাক অসিগী সিতিজেন অসি চাউখৎহনবা য়াওরি। মসিগ বজেৎ অসি, দিকেদ অসিগী অহৌবদা মপাঙ্গল লৈবা য়ুম্ফম ওইরগনি। ইরৈচাশিং পুম্নমক্তা, মীপাল তাংদবা ভারতকী মরুওইরবা বজেৎসিগীদমক্তা য়াম্না নুংঙাইবা ফোংদোকচরি। অমুক হন্না শেল-থুমগী মন্ত্রীজী অমসুং মহাক্কী তীমগী মফমদা নোল্লুকচরি, থাগৎচরি।